Na osnovu člana 107b stav 2 Opšteg zakona o obrazovanju i vaspitanju ("Službeni list RCG", br. 64/02, 31/05, 49/07 i "Službeni list CG", br. 45/10, 45/11, 36/13 i 39/13) Ministarstvo prosvjete donijelo je

**PRAVILNIK**

**O BLIŽIM USLOVIMA, NAČINU I POSTUPKU IZDAVANJA I OBNAVLJANJA DOZVOLE ZA RAD NASTAVNIKU, DIREKTORU I POMOĆNIKU DIREKTORA OBRAZOVNO-VASPITNE USTANOVE**

(Objavljen u "Sl. listu Crne Gore", br. 23 od 30. maja 2014)

**Sadržaj**

**Član 1**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ovim pravilnikom propisuju se bliži uslovi, način i postupak izdavanja i obnavljanja dozvole za rad (u daljem tekstu: licenca) nastavniku, vaspitaču, stručnom saradniku, saradniku u nastavi i dugim izvođačima obrazovno-vaspitnog rada, u skladu sa zakonom (u daljem tekstu: nastavnik), direktoru i pomoćniku direktora predškolske ustanove, osnovne škole, gimnazije, stručne škole, mješovite škole, obrazovnog centra, resursnog centra i organizatora obrazovanja odraslih, kao i sadržaj i oblik licence.

**Licenca**

**Član 2**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Licenca je javna isprava kojom se, saglasno zakonu, dokazuje potreban nivo opštih i stručnih kompetencija nastavnika, direktora i pomoćnika direktora za period od pet godina.

**Upotreba rodno osjetljivog jezika**

**Član 3**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Svi izrazi koji se u ovom pravilniku koriste za fizička lica u muškom rodu obuhvataju iste izraze u ženskom rodu.

**Izdavanje licence**

**Član 4**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Nastavniku se izdaje licenca nakon položenog stručnog ispita za rad u obrazovno vaspitnim ustanovama.  
     Licenca se izdaje na osnovu pisanog zahtjeva nastavnika.  
     Uz zahtjev za izdavanje licence podnosi se:  
     - diploma, odnosno uvjerenje o stečenom obrazovanju; i  
     - uvjerenje o položenom stručnom ispitu.  
     Zahtjev, iz stava 2 ovog člana, nastavnik koji realizuje predškolsko vaspitanje i obrazovanje, osnovno obrazovanje i vaspitanje, opšte srednje obrazovanje, vaspitanje i obrazovanje u resursnom centru i vaspitanje u domu učenika, odnosno domu učenika i studenata podnosi Zavodu za školstvo (u daljem tekstu: Zavod), a nastavnik koji realizuje stručno obrazovanje i obrazovanje kod organizatora obrazovanja odraslih Centru za stručno obrazovanje (u daljem tekstu: Centar).

**Obnavljanje licence**

**Član 5**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Nastavniku, direktoru odnosno pomoćniku direktora može se obnoviti licenca (relicenciranje) ukoliko je uspješno završio stručno usavršavanje po programima stručnog usavršavanja nastavnika iz prioritetnih oblasti i drugim programima stručnog usavršavanja nastavnika, koje donosi Nacionalni savjet za obrazovanje u skladu sa zakonom.

**Trajanje stručnog usavršavanja**

**Član 6**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Stručno usavršavanje iz člana [5](http://www.podaci.net/sllistcg/prikaz-b.php?db=&what=P-bunpio04v1423&draft=0&html=&nas=24569&nad=4&god=2014&status=1#clan5) ovog pravilnika traje 16 sati iz prioritetnih oblasti i osam sati iz drugih programa stručnog usavršavanja nastavnika.  
     Izuzetno, od stava 1 ovog člana, nastavnik, direktor i pomoćnik direktora koji tokom studija nije polagao ispite iz pedagoško-psihološke grupe predmeta za obnavljanje licence potrebno je da se stručno usavršava i 16 sati iz tih oblasti.  
     Stručno usavršavanje iz st.1 i 2 ovog člana srazmjerno se raspoređuje na period od pet godina u skladu sa katalogom stručnog usavršavanja realizacije odobrenih programa stručnog usavršanja.

**Nadležnost**

**Član 7**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Zahtjev za obnavljanje licence nastavnik koji realizuje predškolsko vaspitanje i obrazovanje, osnovno obrazovanje i vaspitanje, opšte srednje obrazovanje, vaspitanje i obrazovanje u resursnom centru i vaspitanje u domu učenika, odnosno domu učenika i studenata, direktor i pomoćnik direktora predškolske ustanove, osnovne škole, gimnazije, resursnog centra i obrazovnog centra podnosi Zavodu, a nastavnik koji realizuje stručno obrazovanje, obrazovanje odraslih kod organizatora obrazovanja odraslih, direktor i pomoćnik direktora stručne škole, mješovite škole i organizatora obrazovanja odraslih podnosi Centru.

**Podnošenje zahtjeva**

**Član 8**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Zahtjev za obnavljanje licence nastavnik, direktor i pomoćnik direktora podnosi šest mjeseci, a najkasnije 90 dana prije isteka roka važeće licence.  
     Uz zahtjev iz stava 1 ovog člana podnosi se:  
     - diploma, odnosno uvjerenje o stečenom obrazovanju;  
     - važeća licenca;  
     - potvrda o uspješno završenom stručnom usavršavanju nastavnika.  
     Dokazi iz stava 2 ovog člana, člana [4](http://www.podaci.net/sllistcg/prikaz-b.php?db=&what=P-bunpio04v1423&draft=0&html=&nas=24569&nad=4&god=2014&status=1#clan4) stav 3 i člana 9 stav 2 ovog pravilnika dostavljaju se u originalu ili formi ovjerene kopije.

**Podnošenje zahtjeva nakon utvrđenog roka**

**Član 9**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Nastavnik, direktor, odnosno pomoćnik direktora koji iz opravdanih razloga (duže liječenje, odsustvo i sl.) nije podnio zahtjev za obnavljanje licence u roku iz člana [8](http://www.podaci.net/sllistcg/prikaz-b.php?db=&what=P-bunpio04v1423&draft=0&html=&nas=24569&nad=4&god=2014&status=1#clan8) stav 1 ovog pravilnika može podijeti zahtjev do dana isteka roka važeće licence.  
     Uz zahtjev za obnavljanje licence dostavljaju se dokazi na osnovu kojih se cijeni opravdanost razloga iz stava 1 ovog člana.

**Komisija**

**Član 10**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ispunjenost uslova za izdavanje, odnosno obnavljanje licence utvrđuje komisija za licenciranje (u daljem tekstu: komisija) koju obrazuje Zavod, odnosno Centar.  
     Zavod, odnosno Centar obrazuje potreban broj komisija, po pravilu, po nivoima obrazovanja.  
     Komisiju čine predsjednik i najmanje dva člana, za koje se u slučaju odsutnosti imenuju zamjenici.  
     Komisija se obrazuje na period od pet godina.  
     Komisija ima sekretara.  
     Administrativne poslove za potrebe komisije obavlja Zavod, odnosno Centar.  
     Bliži sastav i način rada komisije utvrđuje se aktom o njenom obrazovanju.

**Odlučivanje po zahtjevu**

**Član 11**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Komisija je dužna da zahtjev za izdavanje licence razmotri u roku od 15 dana od dana podnošenja zahtjeva, odnosno u roku od 60 dana od dana podnošenja zahtjeva za obnavljanje licence.  
     Ako je zahtjev za izdavanje, odnosno obnavljanje licence nepotpun ili nijesu dostavljeni potrebni dokazi, komisija će, u pisanoj formi, obavijestiti podnosioca zahtjeva da otkloni utvrđene nedostatke i odrediti rok u kojem je podnosilac zahtjeva dužan da otkloni utvrđene nedostatke.  
     Ako podnosilac zahtjeva ne otkloni nedostatke u ostavljenom roku smatra se da je odustao od zahtjeva.  
     Ako su ispunjeni svi propisani uslovi komisija donosi rješenje o ispunjenosti uslova za izdavanje, odnosno obnavljanje licence.  
     Ako je zahtjev neblagovremen, ili ako nijesu ispunjeni svi propisani uslovi, komisija će donijeti rješenje o odbacivanju, odnosno odbijanju zahtjeva.  
     Na rješenje iz stava 5 ovog člana podnosilac zahtjeva može podnijeti žalbu organu državne uprave nadležnom za poslove prosvjete (u daljem tekstu: Ministarstvo) u roku od 15 dana od dana dostavljanja.  
     Rješenje Ministarstva je konačno.

**Izdavanje licence**

**Član 12**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Na osnovu konačnog rješenja o ispunjenosti uslova za izdavanje, odnosno obnavljanje licence Zavod, odnosno Centar izdaje licencu.

**Sadržaj i obrazac licence**

**Član 13**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Licenca sadrži podatke o:  
     - organu koji izdaje licencu;  
     - imenu i prezimenu lica kojem se izdaje licenca;  
     - datumu i mjestu rođenja lica kojem se izdaje licenca;  
     - nazivu ustanove na kojoj je stečeno obrazovanje;  
     - zvanju, odnosno nazivu studijskog programa;  
     - nivou nacionalnog okvira kvalifikacija;  
     - periodu važenja licence;  
     - registarskom broju licence;  
     - potpisu predsjednika komisije, potpisu ovlašćenog lica i pečetu organa koji izdaje licencu;  
     - mjestu i datumu izdavanja licence.  
     Obrazac licence je sastavni dio ovog pravilnika.

**Obrazac zahtjeva**

**Član 14**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Obrazac zahtjeva za izdavanje, odnosno obnavljanje licence utvrđuje Zavod, odnosno Centar.

**Evidencija**

**Član 15**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     O izdatim licencama Zavod, odnosno Centar vodi evidenciju.  
     Podatke o izdatim licencama Zavod, odnosno Centar dostavlja Ministarstvu.

**Stupanje na snagu**

**Član 16**http://www.podaci.net/sllistcg/img/prazno.gifhttp://www.podaci.net/sllistcg/img/prazno.gif

     Ovaj pravilnik stupa na snagu osmog dana od dana objavljivanja u "Službenom listu Crne Gore".  
     Broj: 01-1525/6  
     Podgorica, 28. aprila 2014. godine  
     Ministar, Slavoljub Stijepović, s.r.